Միացեալ Նահանգներու արտաքին գործոց նախարար Մայք Փոմփէօ յայտարարեց, որ Միացեալ Նահանգները կը դադարեցնէ 1955ին Միացեալ Նահանգներու եւ Իրանի միջեւ ստորագրուած Բարեկամութեան համաձայնագիրը, Արդարադատութեան միջազգային դատարանին (ICJ) կողմէ 3 Հոկտեմբեր 2018ին ընդունուած միաձայն որոշումէն ետք, ըստ որուն, Միացեալ Նահանգները պարտաւոր է վերսկսելու արտածումը դէպի Իրան մարդասիրական ապրանքներու եւ պահեստամասերու քաղաքացիական օդանաւային թռիչքի ապահովութեան ծառայութիւններու համար՝ հակառակ Միացեալ Նահանգներու հաստատած պատժամիջոցներուն: Ասիկա, անշուշտ, յաղթանակ էր Իրանի համար, որովհետեւ վերջինս դատի տուած էր Միացեալ Նահանգները Միջազգային դատարանին մէջ: Դուրս գալով այս համաձայնագիրէն, Միացեալ Նահանգները վերածուեցաւ ոչ արժանապատիւ պարտուողի մը։